
			Panimula

			Sa gitna ng makulay at magulong mundo ng Maynila, isang kwento ng pag-ibig, pagkukunwari, at mga hindi inaasahang pagkikita ang unti-unting nabubuo sa pagitan ng dalawang pusong hindi pa rin lubusang nagkakalimutan—si Denise Madrid Lauchengco, isang matapang at matagumpay na babaeng may lihim na itinatago, at si Dennis Geronimo Lauchengco, isang design artist na pilit na tinatalikuran ang nakaraan. Matagal na silang nagkalayo, ngunit sa isang kakaibang pagkakataon, muling nagtapo ang kanilang mga landas sa isang opisina sa mismong gusaling pag-aari ni Denise—isang katotohanang pilit niyang inilihim.

			Sa kabila ng tila ordinaryong pagkikita, muling gumugulo ang damdamin nilang dalawa. Si Dennis, na ngayo’y may asawa umano, ay hindi inaasahang muling maantig sa muling pagdating ni Denise. Samantalang si Denise, na nagpapanggap bilang simpleng sekretarya, ay unti-unting nadadarang sa mga hindi na dapat na nararamdaman. Ang bawat sulyap, ang bawat aksidenteng pagkakasalubong, ay parang muling binubuksan ang isang kabanatang akala nilang matagal nang naisara.

			Ang kwentong ito ay part 2 ng naunang librong “Tulak ng Bibig, Kabig ng Dibdib.” Although continuation ito nung naunang book, pwede mo itong basahin on it’s own kahit hindi mo nabasa ang naunang libro. Uhm, pero syempre mas maganda kung babasahin mo rin ang naunang libro para mas kiligin ka ng husto sa love story ni Dennis at Denise. 

			Ito ay isang romantic comedy na sumasalamin sa mga ‘what ifs’ ng buhay, sa mga second chances na inaakalang wala na, at sa mga pusong hindi sumusuko kahit pa ang tadhana’y tila hindi pabor. Sa pagitan ng mga biro, tampuhan, at lihim, mabubuo ang isang kwentong tiyak na kikiliti at pupukaw sa damdamin ng sinumang mambabasa.

			ABMeneses

		


		
			Episode 1  
Ang Muling Pagkikita

			“ATSETSEE!!!!” Napahiyaw si Dennis nang isang magandang babae ang biglang bumati sa kanya habang naglalakad sa Makati.

			“OMG, Dennis, I can’t believe it  — is it really you?”.

			“Ngek! Sino ba ‘tong magandang chicks na bumati sa akin, baka napagkakamalan niya akong katulong o boy?!!”

			Tumingin si Dennis sa paligid.

			“W-Wala naman akong makitang ibang tao dito. (Sigh!) Lord, baka naman napagkakamalan pa akong magnanakaw o holdaper nito?”

			Pasimpleng sinulyapan niya ang babae. Sosyalera and dating at super-ganda kahit natatakpan ng malaking sunglasses ang mukha niya, .

			“Wow, it really is you!” muling tili ng babae. “Gosh, it’s been a long time already! How are you... kamusta ka na!”

			* * * * * * * * * *

			Parang namalikmata si Dennis. Muling tiningnan ang kaharap. Hindi makapaniwala sa nakikita. Pinikit-pikit niya ang kanyang mga mata  — natatakot na baka ilusyon o panaginip lang ang nakikita. Pero, nanatili ang inaakalang ilusyon sa harapan niya.

			“Huy, ano ka ba? Hindi mo na ba ako nakikilala? Hello, hello?!!” wika ng babae, sabay tinanggal ang sunglass at itinuro sa sarili.

			“Denise... Denise Lauchengco  — your ‘katukayo’ remember?”

			* * * * * * * * * *

			SI DENISE. Si Denise Lauchengco. Nangiti si Dennis. P’wede ba niyang malimutan ang kaharap? 

			Bahagyang siyang nailing. P’wede ba niyang makalimutan ang nag-iisang babaeng minahal niya ng sobra-sobra? Imposible! Siguro, makakalimutan pa niya ang kanyang sariling pangalan, pero hindi ang babaeng habang-buhay nang nakaukit sa kaloob-looban ng puso niya.

			Pinagmasdan niya ang kaharap. Hindi pa rin makapaniwalang pagkatapos ng mahabang panahon, ay muling magku-krus ang kanilang landas.

			Hindi niya mapigilang bumalik sa isipan ang mga lumipas.

			( ( ( ( ( ( ( ( O ) ) ) ) ) ) ) )

			Enroilment sa school nang unang nagsalubong ang landas nila ni Denise. Unang kita pa lang ay tumibok-tibok agad ang puso niya. Na love-at-first-sight  — daig pa ang tinamaan ng sampung palaso ni kupido. Ang problema, nang magtama ang kanilang mga mata ay sinimangutan siya.

			Natural, na-hurt ang kanyang pride chicken. Hindi pa man ay basted na siya. So, kahit hindi naman dapat, nag-init ang ulo niya. Kaya nang dumaan sa harapan nila si Denise, hindi niya mapigilan ang asarin ang dalaga.

			“Hmmmp! Kung makairap, AKALA MO, SAKSAKAN NG GANDA... E, HINDI NAMAN!”

			Tulad ng inaasahan niya, narinig ito ni Denise. Pero ang hindi niya akalain ay ang balikan sila nito at hinarap.

			* * * * * * * * * *

			“Hrrrmmp! Excuse me... excuse me!”

			Kung iisipin, pagkakataon na sana niya para makipag-ayos at makipagkilala. Pero dahil na rin sa pride chicken niya, tumalikod siya at tumawa pa ng malakas.

			“Hoy, MGA MAMANG MAYAYABANG... ako ba ang pinariringgan n’yo kanina? P’wede ba. harapin n’yo ako!!!”

			Nakisama naman ang kanyang mga kaibigan at hindi rin pinansin si Denise at sa halip ay nagparinig pa.

			“Bato-bato sa hangin, ang tamaan... huwag magagalit! Ha! Ha! Ha!”

			Sabay-sabay silang nagtawanan.

			Nagulat na lang siya nang haltakin siya ni Denise at hinarap.

			“Mister na AKALA MO KUNG SINO, WALANG MODO AT WALANG PINAG-ARALAN… kung wala kang magawang matino at kung sawa ka na sa buhay mo... HUWAG MO AKONG IDAMAY... PWEDE?!!”

			“Ha! Ha! Ha!” muli nilang pinagtawanan si Denise at patuloy na inasar.

			“Bro, amazona pala ‘tong CHICKA BABES! Ha Ha! Ha!”

			“CHICKA BABES? Huh... nasaan... nasaan? Ha! Ha! Ha! Mga Bro... pakipa-check-up n’yo na ang mga mata n’yo at... mukhang malalabo na ang mga ‘yan!”

			“Ha! Ha! Ha!” lalo pa nilang pinagtawanan si Denise.

			“At saka... walang pinag-aralan? Wala raw akong pinag-aralan? WEH! Sino kaya ang walang pinag-aralan... e, s’ya itong naliligaw ng building... tapos... SISIMA-SIMANGOT PA! HOY, MISS MASUNGIT NA FEELING BEAUTIFUL — NA HINDI NAMAN... Fine Arts Building po ito! Doon po sa likod ng Main Building ang Commerce Building! Ha! Ha! Ha! Doon po ang building ninyo. Siguro naliligaw kayo o baka hindi kayo marunong magbasa, kasi... BAKA WALA KANG PINAG-ARALAN! Ha! Ha! Ha!” 

			“Hoy, Mister BASTOS... alam ko po ‘yon! Dito po talaga ang sadya ko! Magko-cross enroll lang po ako dito. Siguro naman, alam mo ang ibig sabihin ng magko-cross-enroll!”

			“HAH... Hindi ka lang pala masungit, mapang-lait ka pa! Akala mo kung sinung-genius. Anong akala mo sa aming mga Fine Arts student... walang utak... at hanggang drawing lang?”

			“HA! HA! HA!” muling tawanan nila. 

			“Bro, baka akala nagpipinta lang tayo sa kalsada at sementeryo!”

			“Bakit, mukha ba tayong, supulterero? Ahhahahaha!”

			“Ano kamong sabi mo... MAG-E-ENROLL KA DITO? Naku,  Miss, parang awa mo na sa amin... baka p’wedeng sa ibang college ka na lang mag-enroll. Sobrang malas naman yata namin kung dito ka pa mag-eenrol!? Saka, hindi tumatanggap dito ng... MASUSUNGIT! Ha! Ha! Ha! At bawal din dito ang MATARAY! Ha! Ha! Ha!”

			( ( ( ( ( ( ( ( O ) ) ) ) ) ) ) )

		


		
			Episode 2  
Tumalon-talon Ang Puso

			Nabalik sa sarili si Dennis ng muling magsalita ang kaharap niya.

			“Huy, Dennis  — ano nang nangyayari sa ‘yo?!” medyo nag-aalalang wika nito, sabay padamping hinawakan siya sa pisngi.

			Parang nakuryente si Dennis nang maramdaman ang malambot na palad nito sa mukha.

			* * * * * * * * * *

			“Do I know you?” sagot niya. Pinilit niyang magbiro upang mapagtakpan ang nabubuhay na damdamin. “Are you Catriona Gray, our Miss Universe or maybe Miss Wonder Woman herself, Gal Gadot?!”

			Pabirong sumimangot ang kaharap.

			“Hmmp! Dennis, ha… nagtatampo na ako sa ‘yo!”

			“Hahahaha! Denise  — Denise Lauchengco in person! Wooohh, s’yempre naman  — ikaw pa ba ang makakalimutan ko, e...,” biglang kamb’yo ni Dennis at dinaan sa biro ang sumunod na salita. 

			“Nagulat lang kasi ako nang bigla kang humarang. Bigla-bigla ka kasing sumulpot. A-Akala ko tuloy... napagkamalan mo akong magnanakaw at ipahuhuli mo ako!”

			“Ngek! Bakit, mukha ba akong pulis?”

			“H-Hindi... ang ganda-ganda mo nga... hanggang ngayon...,” muli na namang pinigilan ni Dennis ang umuusbong na damdamin, “... a, e... nasa Makati kasi tayo, di ako masyadong sanay dito... baka kako, mga hot babes ang mga pulis dito. Ha! Ha! Ha!”

			“Asus! As usual, bolero ka pa rin! Hi! Hi! Hi! O, ano, kamusta ka na?”

			“Eto, tulad ng dati... pogi at yummy pa rin!”

			“Whew! Lakas ng hangin, a... muntik na akong tangayin. Hi! Hi! Hi! Ikaw talaga -- hindi ka pa rin nagbabago... sobrang yabang mo pa rin! Pero, in fairness... you’re really looking good. Parang parehong-pareho pa rin ang itsura mo… just like in college…”

			* * * * * * * * * *

			Natigilan si Denise. Waring may ala-alang sumagi sa isipan. Pero iwinaksi agad niya ito at muling nagpatuloy.

			Why are you here? Saan ka galing... dito ka rin ba sa Makati nagta-trabaho?”

			“Mmmm... medyo, medyo!”

			“Anong medyo, medyo? Hindi ko yata ma-gets ang ibig mong sabihin?”

			“Freelancer kasi ako. ‘Yung hini-hire lang for certain jobs. Minsan malaki ang kita, minsan naman -- nganga... pero mas okay sa akin ang ganitong set-up. Tinatamad kasi akong pumasok ng otso oras kada araw”

			“Mmmm... okay, gets ko na. So, freelancer ka... hina-hire ka for special projects. Mmmm... so, papaano ang set-up? Teka, if I remember right, advertising at graphic designs ang speciality mo, diba?”

			“Mismo! ‘Yun nga... hina-hire ako ng companies to do certain jobs. Wala akong time, hindi ko na kailangan ang mag-in o time out... o mag-stay sa office ng otso oras. Basta ma-meet ko ‘yung agreed deadline namin ng client ko, okay na.”

			“Wow! Ibig mong sabihin… ikaw ‘yung nagha-handle kapag espesyal ‘yung project. Para ka palang si James Bond... hina-hire for special occasions. Ibig sabihin noon, the best ka sa field mo!”

			“Haaiisss... James Bond! Medyo bago-bago naman. Pwede namang Tom Cruise ala Mission Impossible! Ha! Ha! Ha!”

			“Uhum, Tom Cruise pa ang gusto! Sige na nga, sige na nga! Teka, di medyo oldie na rin si Tom Cruise  — ayaw mo ba kay Tom Holland? Anyway, ibig sabihin n’yan... big bucks ang bayad sa iyo, diba? Aminin!”

			Hindi sumagot si Dennis at ngumiti-ngiti lang.

			Pabirong sinuntok siya ni Denise.

			“Ahiiiiii! Ang yabang-yabang mo talaga!” bungisngis nito. “Ang sarap naman ng buhay mo. Pa-easy-easy ka lang d’yan, pero, for sure... ang laki ng kinikita mo!”

			“Medyo din! Pero, syempre, dapat kayod-marino ako. Hindi pwede yung tutulog-tulog. Kung hindi tatalunin ako ng kompetisyon.”

			“Ganon? Mahigpit din pala ang labanan sa ganyan. E, bakit hindi ka na lang pumasok ng regular hours para mas sure ang income?”

			“Mmmm... dati na akong pumasok ng 8-5 na time. Pero nababagot ako, e. Although, sure ang income... pero, para sa akin... mas okay ang ganitong set-up. Libre ako kung kailan ko gustong magtrabaho at hindi. Saka, medyo nakilala na rin naman ako ng mga kliyente, so at least, regular ang pasok ng projects at stable ang income ko.”

			“Maliban pa sa... mas malaki ang bayad sa iyo!” pagtatapos ni Denise. 

			“Mmmm... plus na rin ‘yon! Ang importante, hindi ako tied-up. Hindi ako nag-ma-maintain ng regular working hours. Siguro, sa aming mga artist... ito ang okay na set-up. Sarili ang oras and as a bonus, I get paid much more. Parang Boss ako ng sarili ko. In fact, medyo nasimulan ko nang i-establish ang sarili kong start-up na advertising company and so far, it’s doing good.”

			“Wow, bigatin ka na pala talaga, may sarili ka nang business. Baka p’wede namang akong mag-apply sa iyo!”

			“Ha! Ha! Ha! Naku, malamang, hindi ko kaya ang rate mo,” sagot ni Dennis, sabay pinagmasdan ng husto ang kaharap. “Seriously, saan ka ba nagta-trabaho? Ano ba ang work mo ngayon?”

			“Ha! Ako? A, e... ano, secretary lang... secretary ang trabaho ko dito.”

		


		
			Episode 3  
Hmmm! Sino Kaya 
Ang Nagsasabi Ng Totoo?

			“Secretary lang! Excuse me... ang tataas yata ng sahod ng mga secretary ngayon. At saka, haler... nasa Makati ka yata. Big-time ang mga companies dito and I’m sure ang tataas ng sahod ng mga empleyado dito -- di lalo ka na, sekretarya ka pa!”

			“H-Hindi naman. Actually, kaya lang ako natanggap... kasi uncle ko yung may-ari nung company. Lauchengco Realty... sounds familiar to you?”

			“Mmmm... Lauchengco Realty... Lauchengco Realty? I think I heard it before. Tama, tama... isa ito sa mga big-time, pagdating sa realty at housing, diba?”

			Tumango si Denise.

			“Oo nga, noong una kong narinig ang Lauchengco Realty, inisip ko na baka kamag-anak mo yung may-ari or baka ako ang long-lost relative. Ha! Ha! Ha! Wishful thinking on my part.”

			“Hi! Hi! Hi! Sabagay... pareho din kasi tayo ng apelyido! ‘Di naman masamang mangarap!”

			“Aba, nang-asar pa ito! Ha! Ha! Ha! Pero, as it turns out, at least I’m partly right... kamag-anak mo nga ang may-ari nito -- at uncle mo pa!”

			“Oo... kaya nga... eto, natanggap na secretary... kahit wala pang masyadong experience at that time.”

			“Huy, huy, Denise! As if hindi kita kilala! I’m sure, daig mo pa yung mga ibang experienced secretary d’yan, pagdating sa galing at dedication sa trabaho. Sigurado ako, kahit hindi mo pa naging uncle yung may-ari... ikaw pa rin ang pipiliin nito!”

			Nangiti ang dalaga.

			“Thank you for the vote of confidence, Dennis... nakakataba ng puso. Kahit matagal na tayong hindi nagkikita... you still believe in me.”

			“Syempre naman! Alam mo naman na ever since, ikaw ang bida para...,” biglang itinigil ni Dennis ang sasabihin at biglang binago ang usapan. 

			“Naku, e di tama ako! Ang laki-laki ng sahod mo ngayon?”

			“H-Hindi naman,” sagot ni Denise, “... eksakto lang sa pangangailangan ko.”

			“Weh, maniwala ako sa iyo! Ayaw mo lang siguro akong i-blowout! Tingnan mo nga ang damit mo, ang ganda-ganda -- branded... may etiketa, ika nga... halatang binili sa mamahaling shop o boutique. Pati nga relos mo, o... Rolex!”

			“Shhhh! H’wag kang maingay d’yan... fake lang ‘tong relos ko. Saka, itong damit ko, sa Divisoria ko lang binibili. Di ba, doon... doon t-tayo madalas namimili... noon...”

			Natigilan si Denise at hindi itinuloy ang sasabihin. Bigla nitong binago ang usapan.

			“Naku, dito kasi sa Makati... dapat maganda ang suot mo kahit sekretarya ka lang... kung hindi, baka madali kang masisante.”

			* * * * * * * * * *

			Kahit si Dennis ay parang natulala din sa nabanggit ng dalaga. Para hindi mahalata ay nag-apuhap ito ng itatanong.

			“Uh... ahhh... maiba ako, saan ba yung place ng company na pinapasukan mo dito?”

			“D’yan, o... dyan lang sa building na yan,” sagot ni Denise, habang itinuturo ang isang building. Dyan sa Lauchengco Realty building yung pinapasukan ko.”

			“Aba! Akalain mo... d’yan sa building ding ‘yan ako nag-free-freelance,” sagot ni Dennis sabay napaisip.

			“Teka... teka! Kung hindi ako nagkakamali... Lauchengco Realty din ang may-ari nang building na yan! Ayyy, ang shunga-shunga ko! Lagi kong nababasa sa nameplate nung building ‘yung pangalan  — pareho na nga ng apelyido ko... pero ni hindi nagre-register sa utak ko! Tama, Lauchengco Realty ang pangalan ng building na ‘yan. Naku, mga bigatin ang mga kumpanyang umuupa d’yan!”

			“H-Hindi naman. Kung mabigat ang mga ‘yon... e di dapat bumagsak na ‘yan, diba?”

			Natigilan muna bago nakuha ni Dennis ang joke.

			“Ha! Ha! Ha! Ikaw talaga... hanggang ngayon mahilig ka pa rin magbiro. ‘Yan ang gusto ko sa iyo, yung pagiging palabiro mo... at masayahin.”

			* * * * * * * * * *

			Lihim na napangiti si Denise, “Syempre naman. S-Secretary na nga lang ako, magsusumingangot pa ako. E, di ako ang talo!”

			“Tama ka naman d’yan. Teka, kamusta ka naman... m-married ka na ba... o lonely single?”

			Medyo natigilan si Denise bago nakasagot.

			“Uhm...ano...s-single pa rin... pero hindi lonely... at m-meron naman akong boyfriend  — at bago ka mang-alaska... FYI... soon to be married na ako. Hi! Hi! Hi! O, e... ikaw, kamusta ka na rin? Ummm, happily married ka na ba o handsomely single pa rin?”

			Se Dennis naman ang medyo nag-alangan bago sumagot.

			“Ha... a, e... married na. Married na ako... ummmm... kakakasal ko lang... last year lang.”

			“ A, ganun ba? Congratulations!” masayang sagot ni Denise. “E, sino naman yung malas na babae... este swerte pala! Salbahe ko, no? Hi! Hi! Hi!”

			“A, naku, hindi mo kilala. Hindi natin ka-batch... ano... ni hindi nga natin ka-school.”

			“Ohhh, ganun ba? Sayang! Sana, ma-meet ko naman siya balang araw...”

			“A, oo naman... sure! Ahh, o sige, tutuloy na ako. Nice meeting you again, Denise!”

			* * * * * * * * * *

			Nakatalikod na si Dennis at papalakad nag biglang tumigil ito, lumingon at muling tinawag ang dalaga.

			“D-Denise!”

			Nagtatakang napatingin sa kanya ang tinawag.

			“Uhmm, Dennis... b-bakit?”

			“Ummmm... p’wede(?)... p’wede bang kapag nagkita ulit tayo... iti-treat kita! Kung okay lang sa iyo...”

			“Treat mo ako... talaga?” parang natutulalang sagot ni Denise, sabay tila nahimasmasan at nakuhang magbiro. 

			“S-Sure… sure  — sige ba... I’ll hold you to it. Mind you, hindi ako makakalimutin... lalo na kapag libre! Hi! Hi! Hi!”

			“Promise, Denise... promise. Treat kita... just like old times...” may halong kalungkutang pangako ni Dennis.

			“O, sige... I… I’m looking forward to it.”

			Nagkaroon ng nakakailang na sandali bago muling nakapagsalita si Denise.

			“O, o... sige... sige na! Nice meeting you, again. Babay na... male-late na rin ako sa trabaho, baka magalit na ang boss ko. S-See you...!”

		


		
			Episode 4  
Enrollment Blues

			Hindi maiwasan ni Denise na muling maalala ang mga pangyayari kaya sila nagkakilala ni Dennis. Hindi niya mapigilan ang mangiti.

			“(Sigh!) Nakakatawang isipin ngayon, pero nung time na ‘yun, sobra-sobra ang pagkainis ko kay Dennis. Hihihi!”

			( ( ( ( ( ( ( ( O ) ) ) ) ) ) ) )

			Masikip ang gate ng UST nang dumating si Denise. Buong umaga siyang tumatakbo’t nakikipaghabulan sa oras, at parang gusto na niyang mawalan ng pag-asa. 

			Ang layo ng bus stop, ang tagal ng pila ng mga sasakyan, at hindi pa siya nakababa ng maayos ay nalubog agad sa putik ang kanyang puting sapatos. Parang sinadya ng langit na gawing pang-MMK ang kanyang araw.

			“Haaiisst! Seriously? As in today pa talaga?” bulong niya habang sinusubukang tanggalin ang putik gamit ang tissue na hinalukay pa niya mula sa kaibuturan ng kanyang bag.

			Masama ang timpla niya. Hapo na, gutom pa. At sa gitna ng paglalakad patungong Fine Arts building, napunit pa ang kanyang blouse nang sumabit sa bakal na bakod habang nakikipagunahan sa ibang estudyante.

			“Great! Greeeaaat!” sarkastikong sabi niya habang tinatakpan ang napunit na parte ng damit gamit ang kaniyang bag. Lalong uminit ang ulo niya nang makarinig ng malalakas na tawa sa likuran.

			“Ano ‘yan, fashion statement?” tukso ng isang babaeng nakasuot ng oversized shirt, may kasama pang dalawang lalaki na halatang bored lang at naghahanap ng mabibiktima.

			Nilingon sila ni Denise, pinanlakihan ng mata, sabay hinablot ang bag na parang sandata. 

			“Excuse me, ha? Wala akong oras sa mga feeling funny pero sobrang baduy!”

			“Uy, taray! Suplada si Ate!” sabay-sabay ang hagikhikan ng tatlo.

			“Huwag niyo akong subukan ngayon, promise. Isang itulak niyo pa, baka may madiligan ng kape kahit wala akong bitbit na Starbucks!” banta ni Denise habang naglalakad palayo, iniiling ang ulo’t pinipigilang mapikon nang tuluyan.

			* * * * * * * * * *

			Pagdating sa Fine Arts office, halos wala na siyang hininga. Pinawisan, suminghot ng pawis sa leeg, at pakiramdam niya ay amoy LRT na ang buong katawan. Pero nagulat siya sa sinabi ng secretary.

			“Miss, available pa po ang slot for that elective, pero kailangan niyo po ng written approval from your college dean.”

			“Ha? As in babalik pa ako sa MassComm office?” gulat niya.

			“Unless gusto niyo pong ipa-fax na lang dito. Pero kung ako po sa inyo, tawagan niyo agad. Kung may friend kayo doon, mas okay.”

			Biglang sumilay ang ngiti sa mukha ni Denise. 

			“Si Tanya! Wait lang ha—” sabay dampot ng phone, dali-daling nag-text.

			* * * * * * * * * *

			Hindi pa man natatapos ang lunch break ay dumating na ang fax. Miracle! Parang lahat ng inis niya kanina ay nabura nang maisama ang pangalan niya sa class list. Napangiti siya, kahit may pilit sa likod ng pagod.

			Habang pauwi na, mabigat pa rin ang katawan niya pero may bahagyang gaan sa dibdib. 

			Hindi man naging perfect ang araw, at least nakahabol siya. 

			( ( ( ( ( ( ( ( O ) ) ) ) ) ) ) )

			Dahan-dahan bumalik sa kanyang isip ang isang tanong. Isang imbitasyong galing sa kasalukyan.

			“Iti-treat daw niya ako?” mahinang ulit niya sa sarili habang naglalakad.

			Parang may malamig na hangin na dumaan sa paligid. O baka guni-guni lang niya. Hindi niya maipinta ang nararamdaman—halo-halo. 

			May kilig, may kaba, may konting inis. 

			Pero higit sa lahat... may tanong.

			“Pero... bakit pa? May asawa na siya... (sigh). Dapat pa ba... kailangan ba?” tanong niya sa sarili habang tinatapik-tapik ang hintuturo sa bag na parang metronome ng mga tanong sa isip niya.

			* * * * * * * * * *

			Samantala, nasa isang bench naman sa rooftop si Dennis. May hawak na sketchpad pero wala siyang naiguguhit. Ilang beses na niyang binura ang linya, ilang ulit na rin siyang bumuntong-hininga.

			“Ahiii! Anong kapalpakan na naman ‘yung naisip ko?” sabi niya sa sarili habang pinapalo ang noo gamit ang lapis.

			“Bakit ko pa siya inalok? Kumain? Seriously, Dennis? Kumain? Wala na kayong obligasyon sa isa’t isa. Hindi mo na siya p’wedeng guluhin pa.”

			Nanghihinang napalagay sa tabi ang sketchpad. Tumingin siya sa langit. Mabigat din ang dibdib. Hindi niya alam kung bakit, pero parang may kulang. Parang may iniwan siyang hindi na niya nabalik. Parang isang papel na hindi natapos—isang drawing na walang kulay.

			* * * * * * * * * *

			“Masaya na siya, Dennis,” paalala niya sa sarili. “At ikakasal na siya. Dapat tanggapin mo na. Tapos na ang lahat sa inyo.”

			Pero kahit anong pilit niya, kahit anong pagpigil, may isang bahagi sa kanyang puso ang kumakatok.

			Si Dennis at si Denise. 

			Dalawang taong parehong sumugal, parehong nasaktan. 

			At ngayo’y parehong litong-lito kung bubuksan pa ba ang pinto ng nakaraan... 

			...o tuluyan na ba itong isasara.

